་་་་་
ཅིང༌༑ ཁྱད་པར་མཚན་མོའི་ཆ་ལ་སྐུ་ལུས་གནད་དང་བཅས་ནས་རིམ་གཉིས་ཟབ་མོས་་་
དུས་འདའ་བར་བཞུགས་པ་ལས་མནལ་ཅུང་ཟད་ཙམ་ཡང་མཛད་པའི་སྐབས་མེད་པར་ཆུ་་་
བོ་རྒྱུན་གྱི་རྣལ་འབྱོར་ལས་ནམ་ཡང་གཡོ་བ་མེད་པར་བཞུགས་པས་ཉིན་མཚན་དུས་་་་་
དེ་ནས་རྗེ་ཉིད་དགུང་ལོ་བཞི་བཅུ་ཞེ་
འདའ༑ དེ་ནས་རྗེ་ཉིད་དགུང་ལོ་བཞི་བཅུ་ཞེ་བཞི་བཞེས་པའི་སྦྲུལ་ལོ་མཉན་ཡོད་བྱ་་་་་་
གཤོང་གི་ཆོས་གྲྭ་ཆེན་པོར་འདུལ་བ་འཛིན་པ་ཆེན་པོ་འཇམ་དབྱངས་སངས་རྒྱས་རྒྱལ་་་་་་
མཚན་གྱིས་མཁན་པོ་མཛད་དེ་མཁན་སློབ་གྲངས་ཚང་བའི་དབུས་སུ་བསྙེན་པར་རྫོགས་་་་
པར་མཛད་དེ། བཅས་དང་རང་བཞིན་གྱི་ཉེས་ལྟུང་ཕྲ་མོས་མ་གོས་པའི་གནས་བརྟན་་་་
ཆེན་པོར་གྱུར་པ་དེ་ཉིད་ལུང་དང་རྟོགས་པའི་ཡོན་ཏན་དུ་མས་ཐུགས་རྒྱུད་གཏམས་པ་་་་་
དང༌༑ འགྲོ་བ་ཀུན་གྱི་སྐྱབས་མགོན་གྱི་འོས་སུ་གྱུར་པ། རྡོ་རྗེ་འཆང་མཁྱེན་བརྩེའི་་་་
དབང་ཕྱུག་གཞན་སྣང་གཟུགས་ཀྱི་སྐུ་བསྡུས་པའི་ཚུལ་བསྟན་པས། དེ་ཉིད་ཀྱི་སྐུས་་་
འདུལ་བར་མི་འོས་པའི་གདུལ་བྱའི་ལྷག་མ་རྣམས་སྐྱོང་བ་དང༌། སྔ་མོ་དཔལ་སྦུག་ཏུ་་་་་
ཚར་ཆེན་རྡོ་རྗེ་འཆང་ལ་གསུང་ངག་རིན་པོ་ཆེ་གསན་པའི་སྐབས་སུ་ཡང་། གསུང་ཆོས་་་
ཞུ་བ་པོ་ཐམས་ཅད་ཚོགས་ཀྱང༌། རྗེ་འདི་ཕེབས་པ་ཅུང་འགོར་བ་བྱུང་ཚེ་ཚར་ཆེན་ཉིད་་་་
ཀྱི་བཀའ་ལས། དྲུང་པ་འདིས་བསྟན་པ་ལ་ཕན་པ་འདུག་པས། སྒུག་དགོས་གསུང་་་་
བ་དང༌། རྗེ་བླ་མ་མཁྱེན་བརྩེའི་ཞབས་དཔལ་སྦུག་རི་ཁྲོད་དུ་གཞི་བསྙེན་གནང་སྐབས་་་
102

མནལ་ལམ་གྱི་རྣམ་པར་དཔལ་སྦུག་གི་བཞུགས་ཁྲིའི་སྟེང་ན་ཕ་བླ་མ་ཚར་པ་རྗེ་བཞུགས།
གསུང་ངག་བསྐྱར་ནས་གནང་རྒྱུ་ཡིན་ཟེར། ཞུ་མཁན་མང་པོ་ཚོགས་འདུག་པ་ལ་བསླབ་
གསུམ་པ་གསལ་པོ་འདུག །གཞན་ངོ་ཤེས་པ་མི་འདུག་གསུང་བ་སོགས་དོན་ལ་ཚར་་་་་
ཆེན་རྡོ་རྗེ་འཆང་གི་ཐུགས་ཀྱི་ཡང་སྙིང་གཞན་གྱི་སྤྱོད་ཡུལ་དུ་མ་གྱུར་པའི་གསུང་ངག་རིན་་་
པོ་ཆེའི་སྲོག་ཤིང་དམ་པར་འགྱུར་བའི་མ་འོངས་པའི་ལུང་བསྟན་དུ་འདུག་ཅིང་། གསུང་་
ལས་ཀྱང་ངེད་ཀྱི་སློབ་མ་སྡེ་སྣོད་དང་རྒྱུད་སྡེའི་དོན་སྨྲ་བ་སློབ་དཔོན་བསླབ་གསུམ་པ་ཞེས་
ཐུགས་ཀྱི་སྲས་གཅིག་པུ་ལྟར་བུར་དགོངས་པ་མཛད་ཅིང༌། ཡབ་སྲས་དེ་གཉིས་ཀས་་་་་་
དོན་གྱི་རྒྱལ་ཚབ་ཏུ་དགོངས་པ་བསྟད་ཅིང༌། སྙན་བརྒྱུད་ཀྱི་མངའ་བདག་ཆེན་པོར་་་་་་
བཞུགས་པ་སོགས་ནས། བསྟན་པའི་སྦྱིན་བདག་གནས་གསར་བ་འ་ཞྭ་ནམ་མཁའ་ཕུན་
ཚོགས་ཡུམ་སྲས་བཙུན་མོ་བློན་འབངས་དང་བཅས་པས། དད་པ་དང་གུས་པ་ཆེན་པོས་་
གསོལ་བ་བཏབ་པ་ལྟར་ཞལ་གྱིས་བཞེས་ནས། སྦྲུལ་གྱི་ལོ་ཟླ་བ་བཞི་པའི་ཡར་གྱི་དུས་
ཚེས་བཟང་པོ་ལ། སྔོན་བཤེས་གཉེན་མུ་ཊ་ཆེན་པོས་བདག་གིར་མཛད་ཅིང༌།
མཁས་གྲུབ་དམ་པ་དུ་མས་བྱིན་གྱིས་བརླབས་པའི་གནས་དཔལ་བོ་དོང་ཨེའི་ཆོས་གྲྭ་ཆེན་་
པོའི་གདན་སར་མངའ་གསོལ་ཏེ། དེ་ནས་བཟུང་སྟེ། ཐམས་ཅད་མཁྱེན་པ་ཉིད་ཀྱིས་་
ཇི་ལྟར་མཛད་པའི་ཚུལ་དང་མཐུན་པར་ཆོས་ཀྱི་རྒྱལ་སྲིད་ལེགས་པར་བསྐྱངས་ཏེ།
བསྟན་པའི་སྦྱིན་བདག་ཆེན་པོའི་དགོངས་བཞེད་དང་མཐུན་པར་ཆོས་རྗེ་ཐམས་ཅད་མཁྱེན་
པ་ཉིད་ཀྱི་དུས་ཀྱི་མཆོད་པ་ཆེན་པོ་འཛུགས་པར་དགོངས་ཏེ། རྗེ་བླ་མ་ཉིད་ཀྱིས་གཙོ་་་་་
མཛད་དཔོན་སློབ་ཉི་ཤུ་ཙམ་གྱིས་རྗེ་བླ་མ་མཁྱེན་བརྩེའི་ཞབས་ཀྱི་ཐུགས་དམ་གྱི་སྙིང་པོར་
མཛད་པས་འཇིགས་བྱེད་རྭ་ལུགས་བཅུ་གསུམ་མའི་སྒྲུབ་མཆོད། གཞན་ཡང་དཔལ་་་་
དུས་ཀྱི་འཁོར་ལོ་བུ་ལུགས། ཇོ་ལུགས། ཀྱེ་རྡོ་རྗེ་མན་ངག་ལུགས། བདག་མེད་་་་་
ལྷ་མོ་བཅོ་ལྔ། བདེ་མཆོག་ནག་པོ་བ། ཕག་མོ་སོ་བདུན་མ། ནཱ་རོ་མཁའ་སྤྱོད་མ།
སྒྲོལ་མ་བླ་མེད། ཕྱག་རྡོར་གཏུམ་ཆེན། གཟུངས་གྲ་ལྔ། ཚེ་དཔག་མེད་ལྷ་དགུ །
བླ་མ་མཆོད་པ་སྟེ་གསར་མའི་ཆོག་གྲ། བྱང་གཏེར་ཐུགས་རྗེ་ཆེན་པོ་འགྲོ་བ་ཀུན་སྒྲོལ།
བླ་མ་རིགས་འཛིན། ཐུགས་སྒྲུབ་འབྲིང་པོ། གཏེར་གསར་གུ་རུ་ཞི་བ། གུ་རུ་དྲག་་་
103

པོ༑ དྲག་པོ་ཉང་ལུགས། ཐུགས་སྒྲུབ་ཆེན་པོ། །བཀའ་བརྒྱད་གསང་བ་ཡོངས་་་་་་་་
རྫོགས༑ འཇོམས་བྱེད་སྒྲོམ་བུ་མ། ན་རག་དོང་སྤྲུགས། ཚེ་དཔག་མེད་རྡོ་རྗེ་་་་་་
འཕྲེང་བ་སྟེ། གསར་རྙིང་གི་དཀྱིལ་འཁོར་དེ་དག་ཐམས་ཅད་རྡུལ་ཚོན་གྱི་དཀྱིལ་འཁོར་
དུ་སྒྲུབ་ཅིང་མཆོད་པ་དང༌། གུར་ཞལ་གྱི་གཏོར་སྒྲུབ་རྒྱས་པ་དང་འཇིགས་བྱེད་དྲུག་ཅུ་་་་
པ༑ གུར་ལྷ་བརྒྱད་ཀྱི་དམར་ཆེན་གཏོར་བཟློག །ཞལ་གྱི་དམ་ཚིག་བསྐང་གསོ།
འཇིགས་བྱེད་དང༌། དུས་འཁོར་གྱི་རྒྱས་པའི་སྦྱིན་སྲེག །དེ་དག་གི་སྐབས་སུ་སོ་སོའི་་
ས་ཆོག །མཆོད་གར། འཆམས་སོགས་དེ་དག་ཐམས་ཅད་ཀྱང་དིང་སང་གི་འབྱུང་་་་་་
ཁུང་འདིའོ་མེད་པའི་ཆོས་བརྒྱད་ཀྱི་ཀུན་ནས་བསླངས་པའི་གཞན་མགོ་སྐོར་བའི་བན་ལིང་་
ལྟ་བུ་མ་ཡིན་པར། བརྒྱུད་པའི་ཕྱག་ལེན་རྣམ་པར་དག་པ་ལས་བྱུང་བའི་སྤྲོས་པའི་ཕྱག་་
ལེན་ཀྱང་དུ་མ་ཞིག་མཛད་ལ། དེ་ཐམས་ཅད་ཀྱི་དབང་ལུང་ཕྱག་འཁྲིད། དབྱངས་་་་་་་
རོལ་གར་འཆམས། མཐའ་ན་མཆོད་པ་བཤོམ་ཚུལ་ཚུན་ལ་རྗེ་ཉིད་ཀྱི་ཞལ་བཀོད།
དཀའ་བའི་གནས་རྣམས་སུ་བསླབ་བྱ་མཐར་ཕྱིན་པ་མཛད་པ་སོགས་དིང་སང་གི་མཁས་་་་
པར་རློམ་པའི་སྣང་ཚུལ་དང་ཡེ་མི་འདྲ་བའི་མཛད་པ་བློའི་རྭ་བ་ལས་འདས་པ་ཡིན་ལ།
འདིའི་སྐབས་སུ་ཆར་ཧ་ཅང་ཆེས་ན་འཐེན་པ་དང༌། དཀོན་པའི་ཚེ་སྒྲུབ་མཆོད་ཚུགས་་་་་
འཕྲལ་འབབ་པ་དང༌། གཞན་ཡང་མེ་ཏོག་གི་ཆར་ཁ་བ་ལྟར་འབབ་པ་དང་། སྣ་་་་་་
ཚོགས་པའི་འཇའ་སྤྲིན་གྱིས་ནམ་མཁའི་ཁམས་ཀུན་ཁྱབ་པ་སོགས། དེར་འདུས་ཀྱི་་་་
མིག་ལྡན་ཀུན་གྱིས་མཐུན་སྣང་དུ་གྲུབ་པ་དེ་ཡིན་ནོ། །སླར་ཡང་ཟླ་བ་དྲུག་པ་དང་་་་་་
བདུན་པ་ལ། རྡོ་རྗེ་འཆང་སྒོ་རུམ་པ་ཆེན་པོ་དང༌། ཚར་ཆེན་ཆོས་ཀྱི་རྒྱལ་པོ་གཉིས་་་་་
ཀྱི་དུས་ཀྱི་མཆོད་པ་ཆེན་པོ་ལ་ཡང་། དཔལ་ཀྱེ་རྡོ་རྗེ་དང༌། དཔལ་དུས་ཀྱི་འཁོར་ལོ་་
གཙོ་བོར་གྱུར་པའི་རྣལ་འབྱོར་བླ་མེད་ཀྱི་དཀྱིལ་འཁོར་ཆེན་པོ་ལྔ་ཙམ་གྱི་རྡུལ་ཚོན་གྱི་་་་་་་
དཀྱིལ་འཁོར་ཞག་བདུན་ཕྲག་རེ་རེའི་བར་དུ་སྒྲུབ་ཅིང་མཆོད་པ། ཆོས་སྐྱོང་གི་གཏོར་་་་་
སྒྲུབ་སོགས་ཆེས་ཆེར་རྒྱས་པར་མཛད་པ་རྣམས་སྦྲུལ་ལོ་ནས་བཟུང་སྟེ། བྱི་ལོ་དུས་ཀྱི་་་་་
ཟིང་ལོག་ཆེན་པོ་མ་བྱུང་གི་བར་གཟབས་རྒྱས་སུ་མཛད་དོ། །དེ་ནས་སྤྲུལ་པའི་སྐུ་་
མཁྱེན་བརྩེའི་ཞབས་ཀྱི་གདུང་སོབ་པ་དང༌། མཐའ་ཡས་པའི་འགྲོ་བ་རྣམས་མྱོང་གྲོལ་་་་
104

རིལ་བུའི་སྒོ་ནས་ཐར་ལམ་ལ་འགོད་པར་བཞེད་ནས། སྦྲུལ་ལོ་ཉིད་ནས་བཟུང་སྟེ་ལོ་་་་
དྲུག་གི་བར་དུ་བོ་དོང་ཨེའི་ཀུན་ར་དང༌། ཞོང་ཞོང་མ་དང༌། རམ་སྡིངས་མ་སོགས་་་་་
གནས་ཆེན་རྣམས་སུ་འཕགས་པ་ཐུགས་རྗེ་ཆེན་པོ་བྱང་གཏེར་ལུགས་འགྲོ་བ་ཀུན་སྒྲོལ་གྱི་་
སྟེང་ནས་སྒྲུབ་ཆེན་གྱི་ཆོ་ག་ཞག་བདུན་ཕྲག་རེའི་བར་སྨིན་རྒྱས་སུ་མཛད་པས་གཞུང་ནས་་་
བཤད་པ་ལྟར་གྱི་ཕུན་སུམ་ཚོགས་པའི་ལྟས་ཕལ་ཆེར་བྱུང་ཞིང་ལྷག་པར་རིལ་བུ་རྣམས་་་་་
དྲིལ་བུ་དུ་མར་འཕེལ་བ་དང་། སེམས་ཅན་སྡིག་ཅན་དུ་མ་ཚེ་འཕོ་བའི་དུས་ཁར་ཆུད་
ཅིང་མྱོང་བ་རྣམས་ཀྱང༌། གནས་ངན་གྱི་སྡུག་བསྔལ་ལས་གྲོལ་བའི་རྟགས་མངོན་སུམ་་་
དུ་མཐོང་བ་དང༌། སྒྲུབ་པའི་སྐབས་སུ་ལྷ་རྫས་ཀྱི་མེ་ཏོག་བསིལ་མའི་ཆར་ཁ་བ་ལྟ་་་་་་
འབབ་པ་དང༌། ཁ་དོག་སྣ་ཚོགས་པའི་འཇའི་གུར་ཁྱིམ་དང༌། པ་ཏྲ་རིས་ལྟ་བུས་ནམ་་
མཁའི་ཁམས་ཀུན་ཁྱབ་པ་དང༌། མིའི་འཇིག་རྟེན་དུ་སྔོན་ཡོད་མ་མྱོང་བ་ལྟ་བུའི་ལྷ་རྫས་
ཀྱི་དྲི་ངད་ཞིམ་པོས་ཕྱོགས་ཀུན་ཁྱབ་པ་སོགས་ངོ་མཚར་བའི་ལྟས་དུ་མ་དང་བཅས་ལེགས་་
པར་གྲོལ་བའི་མཐར། དེར་འདུས་ཀྱི་སྐལ་ལྡན་བརྒྱ་ཕྲག་དུ་མ་ལ་སྒྲུབ་དབང་དང་རིལ་་
བུའི་དབང་ལ་སོགས་པ་མཛད་པའི་སྐབས་སུ་རྗེ་ཉིད་ཡང་དག་པའི་སྣང་བ་དུ་མ་གཟིགས་་་
པ་ལ་བརྟེན་ཐུགས་དམ་ཉམས་བཞེས་པ་དང༌། འདུས་པ་རྣམས་ཀྱང་བྱིན་རླབས་ཀྱི་་་་་
ཟིལ་རྒྱས་པས་བདེ་ཆེན་གྱི་ཡེ་ཤེས་ཉམས་སུ་མྱོང་བ་སོགས་མདོར་ན་སྐྱེ་བོ་དུ་མ་ལ་ཐར་་་་་
པའི་ས་བོན་སྐྱོན་མེད་དུ་བཏབ་ནས་དག་པའི་སར་བཀྲི་བར་མཛད་དོ། །དེ་ནས་་་་་་
འཇིགས་བྲལ་ཕྱོགས་ལས་རྣམ་རྒྱལ་གྱི་བསྟན་པ་གསལ་བར་བཞེད་དེ། ལུག་ལོ་ཡར་་་་་
འབྲོག་ཏུ་འཆི་མེད་སྤྲུལ་སྐུའི་དྲུང་དུ་ཕེབས་ནས། བོ་དོང་བའི་རྣལ་འབྱོར་རྒྱུད་ཀྱི་དཀྱིལ་
འཁོར་བཅུ་གསུམ་ཙམ་གཙོ་བོར་གྱུར་པའི་དབང་ལུང་མང་པོ་ཞིག་གསན་པར་མཛད།
དཔོན་སློབ་ཐུགས་ཡིད་གཅིག་ཏུ་འདྲེས་པ་ལྟ་བུར་གྱུར། འཇིགས་བྲལ་གྱི་བསྟན་པ་་་་་
གཏད་པ་ལྟ་བུ་མཛད་དབུགས་དབྱུང༌། གཟེངས་བསྟོད། ཤངས་ལེན་སོགས་ཕུན་་་་་་
སུམ་ཚོགས་པར་གནང༌། དེ་ནས་རིམ་གྱིས་ལྷོ་བྲག་གི་གནས་ཕལ་ཆེ་བ་དང༌། སྨྲ་བོ་་
འཇོག་པོ་སོགས་མཇལ་བ་གནང་བས། མ་རིགས་མའི་གདུང་ལ་ཁར་པ་ཎི་རང་བྱོན་དུ་་
ཕེབས་པ་དང༌། འཚོ་རྒྱལ་གྱི་ཕྱག་བྲིས་ཤོག་སེར་སོགས་བྱིན་རླབས་མང་པོ་ཕྱག་ཏུ་བྱུང་
105

བས་རྟེན་འབྲེལ་ལེགས་ཚོགས་དུ་མ་དང་བཅས་རིམ་པར་བརྒྱུད་དེ་རིན་སྤུངས་སུ་ཕེབས།
མིའི་དབང་པོ་ངག་དབང་འཇིགས་གྲགས་ཀྱིས་དད་དང་སྤྲོ་བའི་སྒོ་ནས་གཞི་ལེན་བསྙེན་་་
བཀུར་ཕུན་སུམ་ཚོགས་པ་དང༌། ཆོས་ཀྱི་གླེང་མོས་མིའི་དབང་པོ་དགྱེས་པར་གྱུར།
དེ་ནས་རིམ་པས་རམ་སྡིངས་མ་སོགས་བརྒྱུད་དེ་བོ་དོང་ཨེར་ཕེབས་ནས། ཆོས་རྗེ་་་་་
རིགས་པའི་དབང་ཕྱུག་དང༌། ཆོས་རྗེ་སྲིན་མོ་བ་སོགས་ཕྱོགས་ཀྱི་དགེ་བཤེས་དུ་མ་དང་
ཁམས་གཙང་གི་གྲྭ་ས་མང་པོ་སོགས་གཞིས་བྱེས་ཀྱི་དད་ལྡན་དུ་མ་ལ། དཔལ་ཀྱེ་རྡོ་རྗེ།
བདེ་མཆོག་ནག་པོ་པ། རྡོ་རྗེ་འཇིགས་བྱེད་སོགས་དབང་མང་པོ། གསང་འདུས་རིམ་་
ལྔ༑ རྭ་འཁྲིད་མཁའ་འགྲོའི་སྙན་བརྒྱུད། གུར་ཞལ་གྱི་ཕྱི་ནང་གི་འཁྲིད་སོགས་གྲོལ་་
བྱེད་ཀྱི་འཁྲིད་མང་པོ། །འཇམ་དབྱངས། སྤྱན་རས་གཟིགས། སྒྲོལ་མ་སོགས་་་་་་
འདོད་ལྷ་མང་པོའི་རྗེས་གནང༌། དེ་དག་གི་ཡི་གེ་མང་པོའི་ལུང༌། ཤངས་ཆོས་ཆེན་པོ་
ལྔའི་དབང་འཁྲིད་ཆ་ཚང་བ། གསང་སྔགས་རྙིང་མའི་ཕྱོགས་ཀྱི་ཡང་དབང་། ལུང་་་་་་
བྱིན་རླབས། བཀའ་གཏད་སོགས་ཆོས་ཀྱི་འཕྲིན་ལས་བསམ་གྱིས་མི་ཁྱབ་པས་དུས་་་་་
འདའ་བར་མཛད་དོ། །དེ་དག་གི་སྐབས་སུ་བསྟན་པ་སྤྱི་དང༌། བསྟན་པའི་སྦྱིན་་
བདག་གནས་གསར་པའི་སྐུ་རིམ་སོགས་ལ་གུར་ཞལ་གྱི་གཏོར་ཆེན་མགོན་པོ་གཡུལ་་་་
བཟློག་དྲུག་ཅུ་པ་སོགས་གཏོར་བཟློག་མང་པོ་ཞི་རྒྱས་ཀྱི་སྦྱིན་སྲེག་མང་པོ་སོགས་བསྟན་་་
པ་སྤྱི་དང༌། བྱེ་བྲག་གི་རྒྱུན་ཡུན་རིང་དུ་གནས་པར་དགོངས་པ་ཁོ་ན་ཉིན་མཚན་ངལ་་་་་
མེད་དུ་མཛད་དོ། །དེ་ནས་ཁྱི་ལོ་ཟླ་བ་དང་པོའི་ཚེས་བཅོ་ལྔའི་དུས་བཟང་གི་ཉིན་་་་་་
ཚུགས་པར་མཛད་ནས། ཆོས་རྗེ་བསོད་ནམས་ཚུལ་ཁྲིམས་པ། ཆོས་རྗེ་སྲིན་མོ་དང་།
བདག་གསུམ་ལ་གསུང་ངག་རིན་པོ་ཆེ་སློབ་བཤད་ཐུན་མོང་མ་ཡིན་པ་ཆ་ལག་ཡོངས་སུ་་་་་
ཚང་བ་དང་བཅས་པ་ཟླ་བ་དགུའི་བར་དུ་སྨིན་རྒྱས་སུ་སྩལ། མདོར་ན་རྡོ་རྗེ་འཆང་ཚར་་་
པ་ཡབ་སྲས་ཀྱི་སྙན་བརྒྱུད་ཀྱི་བསྟན་པ་ཉིན་མོ་ལྟར་མཛད་ཅིང༌། གསུང་ངག་སྙན་
བརྒྱུད་སློབ་བཤད་ཆོས་ཚུལ་དིང་སང་གི་བར་དུ་མ་ཉམས་པར་བཞུགས་པ་ནི་རྗེ་འདི་ཁོ་་་་་་
ནའི་བཀའ་དྲིན་དུ་ངེས་སོ། །དེ་ལྟར་གོང་དུ་ཅུང་ཟད་སྨོས་པ་ལྟར་གསར་རྙིང་མཐའ་་་་་
དག་གི་དབང་ལུང་། འཁྲིད། བཤད་པ། མན་ངག །ཞལ་གདམས་སོགས་་་་
106

ཐམས་ཅད་ལ་དཔེ་མཁྱུད་དང་། སླ་ཆོས་དང༌། གཟུ་ལུམ་དུ་མ་སོང་བར་ཕྱག་འཁྲིད་་་
ཞལ་ཤེས་སུ་བཅས་པས། མ་འཁྲུལ་བ། མ་ཆད་པ། མ་ལྷག་པ། གསལ་ཞིང་་་་
གོ་བདེ་བ། འབྲེལ་ཆགས་ཤིང་སྐབས་སུ་བབ་བའི་ཆོས་ཚུལ་དུ་མས་རང་རང་གི་བློ་དང་
མཐུན་པར་བཀྲི་བར་མཛད་དོ། །དེ་ལྟར་གོང་དུ་སྨོས་པ་ལྟར་ཆོས་མཐུན་གྱི་མཛད་པ་ཁོ་
ན་མ་གཏོགས། གཞན་གྱི་གཡེང་བ་ཐམས་ཅད་བརྒྱང་བསྲིངས་ཏེ་རིམ་གཉིས་ཟབ་མོའི་
ཉམས་བཞེས་ཁོ་ན་ལ་རྩེ་གཅིག་ཏུ་བརྩོན་པར་མཛད་ཅིང་། ལྷག་པར་མཚན་མོའི་ཆ་ལ་་
མནལ་ཅུང་ཟད་ཀྱང་མི་མཛད་པར་མཉམ་བཞག་ཁོ་ནས་དུས་འདའ་བར་མཛད་པས།
སྣོད་བཅུད་ཐམས་ཅད་དག་པའི་སྣང་བར་འཆར་བ་སོགས་དང༌། ངོ་མཚར་བའི་ལྟས་་་་་
བརྗོད་ཀྱིས་མི་ལང་ཞིང་ཀུན་གྱི་བློར་ཤོང་བ་ཡང་དཀའ་མོད། འོན་ཀྱང་ཅུང་ཞིག་ཙམ་་་་
དད་ལྡན་ལོག་རྟོག་ཆུང་བ་བསྐུལ་བ་པོ་དག་གི་ངོར་བརྗོད་ན། དཔལ་སྦུག་ཏུ་ཀྱེ་རྡོ་རྗེའི་
གཞི་བསྙེན་སྦྱིན་སྲེག་གི་ཁ་སྐོང་དང་བཅས་པའི་སྐབས་ཤིག་ཐུན་གྱི་སྒང་ཙམ་མནལ་དང་་་
འོད་གསལ་འདྲེས་པའི་གསལ་སྣང་ལ་བུད་མེད་གཞོན་ནུ་ཡིད་དུ་འོང་བ་གཉིས་ཀྱིས་ཀ་པཱ་་
ལ་བདུད་རྩིས་གང་བ་རེ་རེ་ཕུལ་ནས་གསོལ་བའི་རྗེས་སྔར་དང་མི་འདྲ་བའི་གཞན་གྱིས་་་་་